
OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o pooblastitvi držav članic, da v interesu Evropske unije ratificirajo Drugi dodatni protokol h Konvenciji o kibernetski kriminaliteti, ki obravnava okrepljeno sodelovanje in razkritje elektronskih dokazov
(06438/2022 – C9‑0146/2022 – 2021/0383(NLE))
(Odobritev)
Evropski parlament,
–	ob upoštevanju osnutka sklepa Sveta (06438/2022),
–	ob upoštevanju osnutka Drugega dodatnega protokola h Konvenciji o kibernetski kriminaliteti, ki obravnava okrepljeno sodelovanje in razkritje elektronskih dokazov (14898/2021),
–	ob upoštevanju zahteve za odobritev, ki jo je Svet podal v skladu s členom 16, členom 82(1) in točko (a)(v) drugega pododstavka člena 218(6) Pogodbe o delovanju Evropske unije (C9‑0146/2022),
–	ob upoštevanju člena 105(1) in (4) ter člena 114(7) Poslovnika,
–	ob upoštevanju priporočila Odbora za državljanske svoboščine, pravosodje in notranje zadeve (A9‑0000/2023),
1.	ne odobri osnutka sklepa Sveta;
2.	naroči svoji predsednici, naj Svet obvesti, da Drugega dodatnega protokola h Konvenciji o kibernetski kriminaliteti, ki obravnava okrepljeno sodelovanje in razkritje elektronskih dokazov, ni mogoče ratificirati;
3.	naroči svoji predsednici, naj stališče Parlamenta posreduje Svetu in Komisiji ter vladam in parlamentom držav članic in Svetu Evrope.

